Fjöldi sérviðburða verður á RIFF í ár eins og jafnan . Hér er listi yfir þá helstu eftir dögum * . Hér er hlekkur á alla viðburði . ‘ Speed Sisters ’ ( 2015 ) er heimildarmynd um fimm palestínskar konur sem keppa í kappakstri á Vesturbakkanum . Amber Fares , leikstjóri myndarinnar , kemur til landsins og ræðir myndina , Palestínu og stöðu palestínskra kvenna við Bryndísi Silju Pálmadóttur , stjórnarkonu í Íslandi-Palestínu og Arnar Gíslason kynjafræðing að sýningu lokinni . Viðburðurinn er haldinn í samvinnu við samtökin Ísland-Palestína . Kvikmyndakommúnan / Vinnusmiðja Kvikmyndakommúnan býður upp á opna kennslustund og kynningu á starfi sínu . Um er að ræða nýstofnað samfélag upprennandi kvikmyndagerðarmanna sem veitir ókeypis menntun og hvatningu . Lára Marteinsdóttir kvikmyndagerðarmaður kennir . Er íslensk kvikmynd góðfjárfesting ? – Pallborðsumræður Fundarstjóri : Þorgerður Katrín Gunnarsdóttir , forstöðumaður mennta - og nýsköpunarsviðs Samtaka atvinnulífsins .